stanford-oval/wikipedia huggingface dataset:
סבארוג
לקריאה נוספת

Robert Graves, New Larousse Encyclopedia Of Mythology (Hardcover), Crescent, December 16, 1987. (באנגלית)
W. F. Ryan, The Bathhouse at Midnight: An Historical Survey of Magic and Divination in Russia (Magic in History Series) (Paperback)m Pennsylvania State University Press, September 1999. (באנגלית)
Myroslava T. Znayenko, The gods of the ancient Slavs: Tatishchev and the beginnings of Slavic mythology (Paperback), Slavica, 1980. (באנגלית)
Mark Yoffe & Joseph Krafczik, Perun: The God of Thunder (Studies in the Humanities (New York, N.Y.), V. 43.) (Hardcover), Peter Lang Publishing, April 2003. (באנגלית)
ניקול הייזלט

ניקול ליאה הייזלט (באנגלית: Nicole Lea Haislett; נולדה ב-16 בדצמבר 1972) היא שחיינית עבר אמריקאית. היא אלופה אולימפית בעלת 3 מדליות זהב ואלופת עולם במשחה היוקרתי ל-100 מטר חופשי ושיאנית עולם.
ביוגרפיה

ניקול הייזלט נולדה בסיינט פיטרסברג, פלורידה.
באליפות הפאן פסיפיק בשחייה שנערכה בטוקיו, יפן בשנת 1989 זכתה הייזלט במדליית זהב במשחה שליחות 4x100 מטר חופשי (3:43.63 דקות) ובמדליית ארד במשחה ל-100 מטר חופשי (55.99 שניות). 1989 Pan Pacific Swimming Championships
ביוגרפיה > אלופת עולם

באליפות העולם בשחייה שנערכה בפרת', אוסטרליה בשנת 1991 זכתה הייזלט בשלוש מדליות זהב. במשחה ל-100 מטר חופשי בתוצאה של 55.17 שניות, לפני קתרין פלווינסקי מצרפת (55.31 שניות) וז'ואנג יונג מסין (55.65 שניות), במשחה שליחות 4x100 מטר חופשי בתוצאה של 3:43.26 דקות, לפני גרמניה (3:44.37 דקות) והולנד (3:45.05 דקות) ובמשחה שליחות 4x100 מטר מעורב בתוצאה של 4:06.51 דקות, לפני אוסטרליה (4:08.04 דקות) וגרמניה (4:10.50 דקות). בנוסף, היא סיימה במקום הרביעי במשחה ל-200 מטר חופשי בתוצאה של 2:01.13 דקות, אחרי המנצחת היילי לואיס מאוסטרליה (2:00.48 דקות). היא וחברותיה פסלו במשחה שליחות 4x200 מטר חופשי.
באליפות הפאן פסיפיק בשחייה שנערכה באדמונטון, קנדה באוגוסט אותה שנה זכתה הייזלט ב-6 מדליות, מתוכן 4 זהב ו-2 כסף והייתה לשחיינית המצטיינת של האליפות. מדליות זהב במשחה ל-200 מטר חופשי (2:00.31 דקות), במשחה שליחות 4x100 מטר חופשי (3:43.67 דקות), במשחה שליחות 4x200 מטר חופשי 8:03.70 דקות ובמשחה שליחות 4x100 מטר מעורב (4:05.98 דקות). שתי מדליות כסף במשחה ל-100 מטר חופשי (55.68 שניות) ובמשחה ל-200 מטר מעורב אישי (2:16.53 דקות). 1991 Pan Pacific Swimming Championships
ביוגרפיה > אלופה אולימפית

באולימפיאדת ברצלונה (1992) זכתה הייזלט בשלוש מדליות זהב. במשחה ל-200 מטר חופשי בשיא אמריקאי חדש של 1:57.90 דקות (35 מאיות השנייה איטי משיא העולם של הייקה פרידריך), לפני השחייניות מגרמניה פרנציסקה ואן אלמסיק (1:58.00 דקות) וקרסטין קילגס (1:59.67 דקות) ובכך הייתה לשחיינית הראשונה מארצות הברית ששוחה משחה זה מתחת ל-1:58 דקות, במשחה שליחות 4x100 מטר חופשי בשיא עולם חדש של 3:39.46 דקות, לפני סין (3:40.12 דקות) וגרמניה (3:41.60 דקות) ובמשחה שליחות 4x100 מטר מעורב בשלב המוקדמות (הרביעייה האמריקאית זכתה במדליית זהב בשלב הגמר). נוסף לכך, היא סיימה במקום הרביעי במשחה ל-100 מטר חופשי בתוצאה של 55.19 שניות, אחרי המנצחת זואנג יונג מסין (54.64 שניות) ובמקום ה-17 במשחה ל-200 מטר מעורב אישי בתוצאה של 2:17.40 דקות.
באליפות הפאן פסיפיק בשחייה שנערכה בקובה, יפן בשנת 1993 זכתה הייזלט בשתי מדליות זהב במשחה שליחות 4x100 מטר חופשי (3:43.56 דקות) ובמשחה שליחות 4x200 מטר חופשי (8:06.28 דקות) ובמדליית כסף במשחה ל-200 מטר חופשי (1:58.95 דקות). 1993 Pan Pacific Swimming Championships
באליפות העולם בשחייה שנערכה ברומא, איטליה בשנת 1994 זכתה הייזלט בשתי מדליות. מדליית כסף במשחה שליחות 4x100 מטר חופשי בתוצאה של 3:41.50 דקות, אחרי הרביעייה מסין שקבעה שיא עולם חדש 3:37.91 דקות ולפני גרמניה (3:42.94 דקות). מדליית ארד במשחה שליחות 4x200 מטר חופשי בתוצאה של 8:03.16 דקות, אחרי סין שקבעה שיא עולם חדש (7:57.96 דקות) וגרמניה (8:01.37 דקות). נוסף לכך, היא סיימה במקום החמישי במשחה ל-200 מטר חופשי בתוצאה של 2:00.30 דקות, אחרי המנצחת ואן אלמסיק שקבעה שיא עולם חדש (1:56.78 דקות) ובמקום השישי במשחה ל-200 מטר מעורב אישי בתוצאה של 2:16.58 דקות, אחרי המנצחת לו בין מסין (2:12.34 דקות).
תארים והישגים

הייזלט הייתה לשחיינית הראשונה שמנצחת שחיינית ממזרח גרמניה מאז אולימפיאדת מינכן (1972) במשחה ל-100 מטר חופשי.
הייזלט זכתה ב-4 תוארי NCAA במשחה ל-200 יארד חופשי.
הייזלט הייתה השחיינית האמריקאית הראשונה ששחתה 200 מטר חופשי מתחת ל-1:58 דקות, שיא שנשבר על ידי לינדזי בנקו בשנת 2003 לאחר 11 שנים.
נס במילאנו

| --- | --- |

 בימוי:  ויטוריו דה סיקה 
 הופק בידי:  ויטוריו דה סיקה 
 תסריט:  סוזו צ'קי ד'אמיקו, צ'זרה זוואטיני, אדולפו פרנצי, מריו קיארי, ויטוריו דה סיקה 
 עריכה:  ארלדו דה רומא 
 שחקנים ראשיים:  Francesco Golisano Arturo Bragaglia וירג'יליו רינטו Erminio Spalla Checco Rissone Renato Navarrini Alba Arnova Brunella Bovo Emma Gramatica Anna Carena פאולו סטופה Guglielmo Barnabò Egisto Olivieri 
 מוזיקה:  אלסנדרו צ'יקוניני 
 צילום:  G.R. Aldo 
 מדינה:  איטליה 
 חברת הפקה:  Ente Nazionale Industrie Cinematografiche 
 חברה מפיצה:  Joseph Burstyn, נטפליקס 
 שיטת הפצה:  וידאו על פי דרישה 
 הקרנת בכורה:  1951 
 משך הקרנה:  100 דק' 
 שפת הסרט:  איטלקית 
 סוגה:  סרט אגדות, סרט דרמה, סרט פנטזיה, סרט קומדיה 
 דף הסרט ב־IMDb
 
נס במילאנו (איטלקית: Miracolo a Milano) הוא סרט נאו-ריאליזם איטלקי משנת 1951 בבימויו של ויטוריו דה סיקה. התסריט נכתב בין היתר על ידי צ'זארה זאוואטיני ומבוסס על הרומן שלו "טוטו הטוב" (באיטלקית: Toto il Buono). העלילה מתארת את חייהם של עניי העיר מילאנו בעידן שאחרי מלחמת העולם השנייה ואת מאבקם בשלטון ובבעלי ההון. הסרט נחשב לאחד השיאים של הנאו-ריאליזם האיטלקי.
עלילה

זהו סיפור פנטזיה שבמרכזו טוטו. הסיפור נפתח כשקשישה ששמה לולוטה מוצאת את טוטו התינוק בערוגת הכרובים בגינה שלה, ומאמצת אותו. אחרי שלולוטה הולכת לעולמה טוטו עובר לבית יתומים, והסרט קופץ ליום הולדתו השמונה עשרה, כשהוא עוזב את בית היתומים ומתחיל את חייו בשכונת פחונים בפאתי מילאנו.
אופיו האופטימי של טוטו וכישוריו הארגוניים משמשים אותו כדי לארגן את השכונה ולהשכין שלום בין מוכי הגורל שמאכלסים אותה. במהלך ניסיונות חפירת באר מים לשכונה, מגלים התושבים שהם יושבים למעשה על שדה נפט.
כשבעלי האדמה החוקיים שומעים על שדה הנפט, הם מגייסים לצידם את השלטונות והמשטרה כדי לפנות את יושבי השכונה ממקום מושבם. רוחה של אמו המאמצת של טוטו מתגלית לו ומעניקה לו יונת קסמים שמגשימה משאלות. בתחילה הוא משתמש ביונה כדי להילחם במפנים ולהשיב להם מלחמה שערה, ולאחר שזו מצליחה באים אליו אנשי השכונה בבקשות שונות. טוטו טוב הלב מנסה להגשים את משאלות לבם, אך מלאכים המתנגדים לאחזקת היונה בידי בני תמותה לוקחים אותה חזרה השמיימה.
השוטרים מנצלים את אובדן היונה כדי להשתלט על השכונה, ומפנים את התושבים לבית הכלא בעגלות. בדרך נס, בדרכם לכלא היונה מוחזרת לטוטו, שמבקש לשחרר לחופשי את חבריו.
בסצנה קולנועית היסטורית משתחררים טוטו וכל חבריו בכיכר המרכזית של העיר, מול קתדרלת מילאנו, ועפים השמיימה ברוכבם על המטאטאים שלקחו ממנקי הרחוב.
הפקה

בניגוד לסרטי נאו-ריאליזם איטלקי אחרים שנעשו באותה תקופה, הושקעו מאמצים ניכרים באפקטים המיוחדים בסרט, ולצורך כך אף נשכר מומחה אפקטים אמריקאי. כמו כן דה סיקה השתמש גם בשחקנים מקצועיים, דבר שלא היה מקובל בקולנוע הנאו-ריאליזם המוקדם יותר.
הסרט עלה לאקרנים באיטליה ב-8 בפברואר 1951, ובאפריל 1951 השתתף בפסטיבל קאן. הביקורת הרעיפה עליו תשבחות רבות, והוא אף זכה בפרס דקל הזהב.
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "נס במילאנו", עמ' 81–82
נס ברחוב שמונה

| --- | --- |

כרזת הסרט
 מבוסס על:  תסריט לפרק בסדרת המדע בדיוני "סיפורים מופלאים" מאת מיק גאריס
 בימוי:  מתיו רובינס
 הופק בידי:  קתלין קנדי פרנק מרשל סטיבן ספילברג רונלד שווארי
 תסריט:  בראד בירד מתיו רובינס ברנט מאדוק אס וילסון
 עריכה:  Cynthia Scheider 
 שחקנים ראשיים:  יום קרונין ג'סיקה טנדי פרנק מקריי אליזבת פנה מיכאל קרמיין דניס בוטסיקאריס
 מוזיקה:  ג'יימס הורנר
 צילום:  ג'ון מקפירסון 
 מדינה:  ארצות הברית ארצות הברית
 חברת הפקה:  אמבלין אנטרטיינמנט
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ארצות הברית 18 בדצמבר 1987
 משך הקרנה:  106 דקות
 שפת הסרט:  אנגלית
 סוגה:  סרט מדע בדיוני, סרט פנטזיה, סרט ילדים, מדע בדיוני קומי, סרט קומדיה 
 תקציב:  25 מיליון דולר
 הכנסות:  65 מיליון דולר
 הכנסות באתר מוג'ו:   batteriesnotincluded
 אתר רשמי
 דף הסרט ב־IMDb
 
נס ברחוב שמונה (באנגלית: batteries not included* - מילולית: "לא כולל סוללות") הוא סרט מדע בדיוני אמריקאי משנת 1987 בבימויו של מתיו רובינס אודות קבוצה של דיירים עניים בבניין דירות בדרום מערב ניו יורק המנסים באופן נואש למנוע מיזם מרושע להרוס את בניין הדירות הישן והרעוע שלהם, כאשר משפחת רובוטים מעופפת זעירה מהחלל החיצון מגיעה לבקר אותם ולסייע להם.
התסריט של הסרט היה אמור במקור להיות הבסיס לפרק בסדרת המדע בדיוני "סיפורים מופלאים" אך סטיבן ספילברג אהב את הרעיון במידה כה רבה שהוא החליט להפיק סרט באורך מלא על בסיס התסריט.
בסרט מככבים יום קרונין, ג'סיקה טנדי, פרנק מקריי, אליזבת פנה, מיכאל קרמיין ודניס בוטסיקאריס.
תקציר העלילה

עלילת הסרט מתמקדת בקבוצת דיירים עניים המתגוררים בבניין דירות ישן ורעוע בדרום מערב ניו יורק אשר כוללת את בני הזוג הקשישים פרנק ופיי ריילי, מתאגרף לשעבר בשם הארי נובל, אישה הרה היספנית בשם מריסה אסטבל, והאמן מייסון ביילור. הדיירים נקלעים לתסבוכת לאחר שיזם מרושע זומם להרוס את הבניין ולבנות במקומו גורד שחקים. לאחר שתושבי הבניין מצהירים כי אין להם כל כוונה לנטוש את הבניין היזם שולח כנופיה מקומית על מנת שזו "תשכנע" את הדיירים באופן אגרסיבי לפנות את דירותיהם תמורת פיצוי הולם. המצב נראה עגום עבור הדיירים עד אשר מופיעים בבניין במפתיע משפחת רובוטים מעופפת זעירה מהחלל החיצון אשר מסוגלים לתקן חפצים שונים ולהחזיר אותם למצבם המקורי. החוצנים אשר מתיידדים עם הדיירים, משתמשים בהמשך ביכולותיהם המתקדמות כדי לגבור על היזם והכנופיה שלו.
צוות השחקנים הראשי

יום קרונין בתפקיד פרנק ריילי
ג'סיקה טנדי בתפקיד פיי ריילי
פרנק מקריי בתפקיד הארי נובל
אליזבת פנה בתפקיד מריסה אסטבל
מיכאל קרמיין בתפקיד קרלוס צ'אבס
דניס בוטסיקאריס בתפקיד מייסון ביילור
ראו גם

סיפורים מופלאים
הערות שוליים

↑  כיתוב המופיע בדרך כלל על משחקים הנרכשים בארצות הברית, ואשר נדרשות סוללות להפעילם - הסוללות צריכות להירכש בנפרד
| --- | --- |
בקרת זהויות :  MusicBrainz work: b242e3d9-66f2-4c4a-a0e6-ef26b7da9206
סופרגרופ

סופרגרופ (מאנגלית: supergroup) או להקת-על (בעבר היה מקובל בעברית המונח להקת צמרת) הוא מונח שהוטבע בשלהי שנות ה-60 לתיאור הרכבים מוזיקליים שהורכבו ממוזיקאים מוערכים שכבר זכו לתהילה בזכות עצמם במסגרת להקות אחרות או כאמנים עצמאיים. המונח שאב את שמו משם האלבום Super Session מ-1968 של יוצרי הרוק האמריקאים אל קופר (ממייסדי להקת דם, יזע ודמעות), מייק בלומפילד וסטפן סטילס. דוגמה מוקדמת נוספת היא להקת קרוסבי, סטילס ונאש, שהפכה מאוחר יותר לקרוסבי, סטילס, נאש ויאנג.
לאחר הצלחתה של להקת קרים של אריק קלפטון, שרק שניים מחבריה זכו לתהילה לפני הקמתה של הלהקה, החל המונח לשמש גם לתיאור להקות שהצליחו מסחרית בצורה יוצאת דופן, ללא קשר לתהילת העבר של חברי הלהקות. כיום משמש המונח גם לצורכי קידום מכירות.
הניסיון מלמד שלהקות-על אינן מחזיקות מעמד יותר מתקופה של יצירת אלבום או שניים. לפעמים הדבר נובע בשל חילוקי דעות שנוצרים בין חבריהן על רקע מאבקי אגו. להקות אחרות נוצרות כפרויקט-צד שמראש לא נועד לשרוד לאורך זמן (כמו להקת טמפל אוף דה דוג או מד סיזן). בדרך כלל, בלהקות אלו, לרוב חברי הלהקה יש כבר להקה אחרת פעילה וותיקה יותר, שפועלת במקביל.
המושג גם משמש לתיאור להקות שזכו להצלחה גם לאחר הקמתן, כגון: הביטלס, פינק פלויד, קווין, ג'נסיס ויס.
נר מצווה

| --- | --- |

 מידע כללי
 מאת:  המהר"ל מפראג
 סוגה:  מחשבת ישראל, הלכה
 נושא:  חנוכה
 הוצאה
 תאריך הופעה ראשונה:  ה'ש"ס (1600)
נר מצווה הוא ספר שכתב המהר"ל מפראג ועוסק בענייני חנוכה במחשבה ובהלכה. הספר נדפס לראשונה עוד בחייו בשנת ה'ש"ס.
מבנה הספר

הספר מחולק לשני חלקים, כאשר החלק הראשון עוסק בחזון דניאל והמלכויות השונות (ובתוכן יוון), והחלק השני עוסק בענייני חנוכה בתחילה בענייני מחשבה ולאחר מכן בענייני הלכה בהם היו צריכים העם להתחזק - הדלקה בנרות שעווה, הדלקה אחר הזמן והדלקה קודם הבדלה. בסוף הספר המהר"ל מעורר את הציבור גם על איסור יין נסך בו היו נכשלים.
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
סבארין (כפר)

| --- | --- |

ביקור נימוסין מזכרון יעקב בכפר, 1940
 מדינה / טריטוריה:  פלשתינה (א"י) פלשתינה
 קואורדינטות:  32°34′16″N 35°01′23″E﻿ / ﻿32.57113611°N 35.02309722°E﻿ / 32.57113611; 35.02309722 
  מפת מיקום  מפה מפורטת   (למפת הכרמל מוגדלת) סבארין(למפת הכרמל רגילה) סבארין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סבארין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סבארין  he tabBackground:;tabBorder:#aaa;defaultTab:0;
סבארין (בערבית: صبارين) היה כפר ערבי בנפת חיפה המנדטורית ששכן כ-28 קילומטרים דרומית לחיפה. הכפר נכבש בידי הארגון הצבאי הלאומי (האצ"ל), במהלך מלחמת העצמאות, ב-12 מאי 1948.
היסטוריה

בשנת 1859 היו בסבארין כ-600 תושבים, שעיבדו אלפי דונמים. החוקר הצרפתי ויקטור גרן ביקר בכפר בשנת 1870, וציין שתושבי הכפר גידלו שומשום. הוא תיאר גם באר מים בנויה שנקראה ביר סבארין. בכפר היו על פי ההערכות כ-1,000 תושבים שהתגוררו בבתי אבן.
מפת הקרן לחקר ארץ ישראל משנת 1882 תיארה את סבארין ככפר גדול השוכן על מדרון. נכתב כי הבאר היא ראש אמת המים בקיסריה. הבאר הסגלגלה הייתה בקוטר 15 רגל ועומקה 15 רגל. לפי מרשם אוכלוסין משנת 1887, בסבארין התגוררו כ-1,160 תושבים; כולם מוסלמים.
במפקד אוכלוסין 1922 של ארץ ישראל, שנערך על ידי רשויות המנדט הבריטי, בסאברין התגוררו 845 תושבים: 833 מוסלמים ו-12 נוצרים קתולים. האוכלוסייה גדלה במפקד 1931 ל-1,108 איש, מתוכם 18 נוצרים והשאר מוסלמים. באותה העת היו בכפר 256 בתים.
בסקר הכפרים של 1945 אוכלוסיית הכפר כללה 1,700 איש: 1,670 מוסלמים ו-30 נוצרים. אדמות הכפר השתרעו על פני שטח רב: 12,773 דונם שימשו לגידול לדגנים, 45 דונם שימשו למטעים, ואילו 179 דונם שימשו למגורים ולבנייה.
הכפר נכבש במבצע צבאי של האצ"ל ב-12 במאי 1948, לאחר שהוגן על ידי צבא ההצלה. על פי בני מוריס, האצ"ל נתקל בהתנגדות רבה של הכפריים. תושבים רבים ברחו והגיעו למחנות פליטים באזור ג'נין. במבצע נכבשו גם הכפרים הסמוכים: ח'ביזה, סינדיאנה, בוריכה ואום א-שוףאחרוני התושבים עזבו לאום אל-פחם הסמוכה. לאחר המלחמה אזור הכפר נכלל במדינת ישראל. קיבוץ רמות מנשה הוקם מצפון מזרח לכפר בשנת 1948, והמושב עמיקם נוסד בשנת 1950, כקילומטר דרומית לכפר.
ההיסטוריון הערבי ח'אלדי תיאר את המקום ב-1992:
האתר הגדול, זרוע בפסולת אבן של בתים, ומכוסה בקוצי בר. ישנם גם קקטוסים ועצי אורן, תאנה, זית ותות. חלק מהאדמות שמסביב משמשות את הישראלים למרעה ולגידול עצי פרי.
תושב הכפר, 1940
תושב הכפר, 1940
ילד תושב הכפר, 1940
הערות שוליים

↑  אצ"ל כבש 5 כפרים בגבול המשולש נהרגו 20 ערבים ונשבו 120 אנשי כנופיות. טיהור הרי אפרים נמשך, המשקיף, 13 במאי 1948
↑  Conder and Kitchener, 1882, SWP II, p. 43
↑  Guérin, 1875, p. 304
↑  Conder and Kitchener, 1882, SWP II, p. 43. Quoted in Khalidi, 1992, p. 187
↑  Conder and Kitchener, 1882, SWP II, p. 68
↑  Schumacher, 1888, p. 178
↑  Barron, 1923, Table XI, Sub-district of Haifa, p. 34
↑  Barron, 1923, Table XVI, p. 49
↑  Mills, 1932, p. 95
1 2 3  Khalidi, 1992, p.187
↑  Government of Palestine, Department of Statistics. Village Statistics, April, 1945. Quoted in Hadawi, 1970, p. 92
↑  Government of Palestine, Department of Statistics. Village Statistics, April, 1945. Quoted in Hadawi, 1970, p. 142
↑  מפה (גליון 10) בהוצאת 'ההגנה' 1942 עם סימון הכפרים צבארין, קנניר, ברכה, סנדיאנה, באתר הספרייה הלאומית, אוסף המפות ע"ש ערן לאור
↑  Sabbarin, Palestineremembered.com
↑  Morris, 2004, p. 244
סוזן אנדרסון

| --- | --- |

 לידה:  31 בינואר 1870 פורט ויין, ארצות הברית 
 פטירה:  16 באפריל 1960 (בגיל 90) דנוור, ארצות הברית 
 מדינה:  ארצות הברית 
 מקום קבורה:  Mount Pisgah Cemetery 
 השכלה:  אוניברסיטת מישיגן  בית הספר לרפואה של אוניברסיטת מישיגן 
 פרסים והוקרה:  היכל התהילה של נשות קולורדו (1997) 
 
סוזן אנדרסון (באנגלית: Susan Anderson; 31 בינואר 1870 – 16 באפריל 1960) הייתה רופאה אמריקאית, אחת מהנשים הראשונות שעסקו ברפואה במדינת קולורדו.
ביוגרפיה

אנדרסון נולדה בפורט וויין, אינדיאנה. הוריה התגרשו כשהייתה ילדה והיא גדלה עם אביה, אחיה הצעיר וסבתה. לאחר שסיימה את לימודי התיכון בשנת 1891, משפחה עברה לגור בעיירה קריפל קריק, קולורדו (אז מחנה כרייה) בעקבות הבהלה לזהב של קולורדו. למרות כוונותיה לעבוד כמרכזנית, אביה עודד אותה להירשם לבית הספר לרפואה באוניברסיטת מישיגן.
היא סיימה את לימודי הרפואה וקיבלה רישיון לעסוק בתחום בשנת 1897. לאחר מכן שבה לקולורדו בחיפוש אחר עבודה. תחילה התמקמה במחנה הכרייה וטיפלה בכורים ובתושבי האזור, בהם נער שכמעט איבד את ידו לאחר שהיה מעורב בתאונת דינמיט במכרה. רופא שהיה נוכח במקום טען שיש לכרות את היד. מנגד ד"ר אנדרסון התעקשה שניתן לטפל בפציעה הקשה ללא ניתוח, ובכך הצילה את זרועו של הנער. המקרה התפרסם וד"ר אנדרסון בנתה לעצמה מוניטין של רופאה בעלת אומץ ויכולת למנוע ולטפל בזיהום. לאחר כשלוש שנים, ובעקבות מותו של אחיה, עזבה את קריפל קריק ועברה לדנוור. היא פתחה מרפאה אך לאחר זמן לא רב נאלצה לסגור, משום שמטופלים לא סמכו על רופאה שהיא אישה והעדיפו ללכת לרופאים גברים. היא המשיכה אל גרילי בצפון-מזרח קולורדו, שם נאלצה להתפשר ולעבוד במשך שש שנים כאחות למרות השכלתה.
בשנת 1907 נדבקה בשחפת. שיטת הטיפול באותם ימים עודדה חולים לעבור לאזורים בעלי אקלים קר ויבש, ובהתאם לכך עברה ד"ר אנדרסון אל העיירה ההררית פרייזר, ושם נשארה לגור גם לאחר החלמתה. השמועה בדבר רופאה שגרה בקרבת מקום הגיעה לאוזניהם של תושבי האזור, ואלו החלו לפקוד את ביתה. עד מהרה נודעה בקרב המקומיים כד"ר סוזי. אף על פי שלא היו ברשותה סוס או מכונית, הגיעה לכל מקום בו נדרשה, וביצעה ביקורי בית בכל תנאי מזג האוויר. היא טיפלה בתינוקות רכים, ילדים, נשים וגברים כאחד, ובמגוון רחב של מצבים רפואיים, תחלואות ופציעות. משום שרבים היו עניים, התשלום שקיבלה היה בדרך כלל עצי הסקה, דברי מאכל או באמצעות שירותים שניתנו לה כברטר. במשך 49 שנים הייתה הרופאה היחידה בכל אזור פרייז'ר. על מנת להשלים הכנסה, החלה בשנת 1926 לעבוד בחצי משרה כפתולוגית מחוזית.
לעת זקנה שבה אל קריפל קריק, ולאחר מותה נקברה לצד אחיה.
הערות שוליים

1 2 3 4  Susan Anderson, Mountain Doctor, Colorado Virtual Library
1 2  James Tobin, [https://medicineatmichigan.org/sites/default/files/archives/doc-susie.pdf Doc Susie,
A U-M Medical School graduate cares for a Colorado gold rush town], Medicine at Michigan
↑  Kathy Weiser, Susan “Doc Susy” Anderson – Frontier Physician, Legends of America, ‏March 2020
| --- | --- |
בקרת זהויות :  LCCN: n91105665  VIAF: 31180926   WorldCat (עם VIAF): 31180926
נבהרדק (מחוז משנה)

מחוז משנה נבהרדק (בבלארוסית: Навагрудскі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר נבהרדק.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה נבהרדק 49,107 בני אדם. ההרכב האתני של האוכלוסייה במחוז היה: 89.29% בלארוסים, 4.52% רוסים, 4.22% פולנים ו-1.97% אחרים. שפות הדיבור הנפוצות: בלארוסית (81.39%) ורוסית (17.39%).
סייפן מצוי

ערך זה עוסק בדג מים מתוקים. אם התכוונתם לעוף בעל שם דומה, ראו .
| סייפן מצוי |
| --- | --- |
 סייפן מצוי בגיל 7 חודשים
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: גמבוזאים
משפחה:: גמבוזיים
סוג:: סייפן
מין:: סייפן מצוי
שם מדעי
 Xiphophorus hellerii ‏הקל

סייפן מצוי (שם מדעי: Xiphophorus hellerii) הוא דג מים מתוקים ממשפחת הגמבוזיים. מוצאו מאמריקה המרכזית אך כיום הוא מיובא לכל חלקי העולם.
לסייפן יש הרבה מוטציות צבע, אך המוכר ביותר הוא הסייפן האדום, ישנם אף סייפנים שסנפיריהם שחורים. אף במראיהם שונים הם הסייפנים זה מזה, ישנם זנים בעלי סנפירים ארוכים מאוד וישנם זנים בעלי סיף כפול. אורכו יכול להגיע עד ל-10 סנטימטרים. לזכר יש גונופודיום, שהוא איבר הזדווגות שהתפתח מסנפיר השת.
לנקבה יש סנפיר שת הדומה למניפה וגופה גבוה מגופו של הזכר, בקצה בטנה כתם חום, שבהריונה אף ניתן לראות בתזוזת הדגיגונים במעיה. הנקבות משריצות בין 10 ל-200 דגיגים חיים. ניתן לזהות נקבה הרה לפי בטנה התפוחה. דגיגונים שזה עתה הושרצו יודעים להסתתר עם הוולדם כדי להימנע מטריפתם על ידי בוגרים, ואף על ידי אמם.
הסייפן ניזון מאצות ומתולעי דם.
סוזן אנספק

| --- | --- |
סוזן אנספק (2009)
סוזן אנספק (2009)
 לידה:  23 בנובמבר 1942 קווינס, ניו יורק
 פטירה:  2 באפריל 2018 (בגיל 75) לוס אנג'לס, ארצות הברית
 מדינה:  ארצות הברית 
 תקופת הפעילות:  1965–2009 (כ־44 שנים)
 מקום לימודים:  האוניברסיטה הקתולית של אמריקה  William Cullen Bryant High School 
 בן או בת זוג:  Mark Goddard (1970–1978)   ג'ק ניקולסון 
 צאצאים:  Caleb Goddard 
 מספר צאצאים:  2 
 פרופיל ב-IMDb
 
סוזן אנספק (באנגלית: Susan Anspach;‏ 23 בנובמבר 1943 – 2 באפריל 2018) הייתה שחקנית קולנוע, טלוויזיה ותיאטרון אמריקאית.
ביוגרפיה

היא למדה דרמה ומוזיקה באוניברסיטה הקתולית בוושינגטון די. סי. ואחר כך חזרה לניו יורק, למדה באולפן השחקנים והחלה להופיע על הבמה בברודוויי ואוף ברודוויי. היא שיחקה בתפקיד הראשי של שיילה בגרסה הבימתית הראשונה של המחזמר "שיער".
היא שיחקה באוף ברודוויי במחזה מראה מעל הגשר לצידם של רוברט דובאל, ג'ון וויט ודסטין הופמן.
ב-1970 הופיעה לראשונה בקולנוע. בסרט "The Landlord" שביים האל אשבי ובו גילם בו ברידג'ס צעיר שקונה בניין בשכונה בברוקלין שמתגוררים בה בעיקר שחורים. באותה שנה התפרסמה במשחקה בסרט רסיסי חיים (Five Easy Pieces) של בוב רפלסון לצידו של ג'ק ניקולסון. בנה כיילב נולד באותה תקופה והיא טענה שניקולסון הוא האב אך הוא הכחיש.
ב-1972 הופיעה בתור גרושתו של וודי אלן בסרטו "שחק אותה סאם".
ב-1973 הופיעה בסרטו של פול מזורסקי "אני אוהב את גרושתי" לצידם של ג'ורג' סיגל, כריס כריסטופרסון ומרשה מייסון.
בשנות ה-70 היו שהשוו אותה בארצות הברית לקתרין הפבורן, אלא שהיא לא הצליחה כמוה להיחקק בתודעה ההוליוודית והקריירה שלה לא נסקה.
ב-1981 שיחקה בסרטו של דושאן מקבייב, "מונטנגרו". ב-1987 שיחה בסרט האימה "Blue Monkey". ב-1989 השתתפה בתפקיד קטן בסרט "Blood Red".
היא הופיעה גם בטלוויזיה באפיזודות של "מקמילן ואשתו", "רצח במשיכת קולמוס" ועוד.
חיים אישיים

ב-1968 נולדה בתה קתרין מיחסיה עם סטיב קארי שהופיע אתה במחזמר "שיער". ב-1970 ילדה את בנה כיילב וטענה שג'ק ניקולסון הוא אביו.ניקולסון הכחיש את הדבר ולא הכיר בילד. ב-1970 נישאה לשחקן מרק גודארד (אנ') שאימץ את שני ילדיה. הם התגרשו ב-1978. ב-1982 נישאה למוזיקאי בוב שרווד והתגרשה ב-1988.
היא מתה מאי ספיקת לב בביתה בלוס אנג'לס, בגיל 75.
משווה (מתמטיקה)

במתמטיקה, משווה הוא קבוצה בה שתי פונקציות (או יותר) מקבלות ערכים שווים. משווה הוא קבוצת הפתרונות של משוואה.
הגדרה

נניח כי  X ו- Y הן שתי קבוצות, וכי  f ו- g הן שתי פונקציות מ- X ל- Y. המשווה של  f ו- g מוגדר להיות קבוצת כל האיברים  x בהן  f שווה ל- g.
באופן מפורש:
בדרך זו ניתן להגדיר משווה לכל זוג פונקציות מ- X ל- Y. למעשה, אין צורך להגביל את ההגדרה לזוג פונקציות, או אף למספר סופי של פונקציות. באופן יותר כללי, אם  F היא קבוצה של פונקציות מ- X ל- Y, אז המשווה של איברי  F הוא קבוצת כל האיברים בהם כל הפונקציות ב- F שוות. באופן פורמלי:
כמקרה טריוויאלי, אם  F מכילה פונקציה בודדת  f, מאחר שלכל  x ב- X מתקיים  f(x)=f(x) הרי ש- Eq({\mathcal {F}})=X.
בתורת הקטגוריות

משווים ניתנים להגדרה באמצעות תכונה אוניברסלית, המאפשרת להכלילם מהקטגוריה של קבוצות לקטגוריה כלשהי.
בהקשר כללי זה, אם  X ו- Y הם שני אובייקטים ו- f ו- g הם שני מורפיזמים מ- X ל- Y, המשווה של  f ו- g הוא אובייקט  E ומורפיזם  \,eq:E\rightarrow X כך ש  \,f\circ eq=g\circ eq וכך שבהינתן אובייקט  O ומורפיזם  \,m:O\rightarrow X, אם  \,f\circ m=g\circ m אז קיים מורפיזם יחיד  \,u:O\rightarrow E כך ש  \,eq\circ u=m, כך שמתקבלת דיאגרמה קומוטטיבית:
סאבה (זמרת)

| --- | --- |
סאבה, 2024
סאבה, 2024
 לידה:  11 באוגוסט 1997 (בת 27) אדיס אבבה, אתיופיה 
 מוקד פעילות:  ממלכת דנמרק, אתיופיה 
 עיסוק:  זמרת ‏•‏‏ שחקנית תיאטרון ‏•‏‏ דוגמנית ‏•‏‏ יזמית
 שפה מועדפת:  דנית, אנגלית, אמהרית 
 פרופיל ב-IMDb
 
אנה סאבה ליקה אוהלנשלייגר (בדנית: Anna Saba Lykke Oehlenschlæger; נולדה ב-11 באוגוסט 1997), הידועה בשם לידתה סאבה, היא זמרת, שחקנית תיאטרון, דוגמנית ויזמית דנית ממוצא אתיופי. ייצגה את דנמרק באירוויזיון 2024, שהתקיים במאלמה שבשוודיה, עם השיר "Sand".
שנותיה הראשונות

סאבה ואחותה התאומה אנדריאנה (נולדה כשרה) נולדו ב-11 באוגוסט 1997 באדיס אבבה, בירת אתיופיה. הן אומצו בגיל שמונה חודשים על ידי משפחה דנית, ועברה להתגורר ברינגקובינג. כנערה שיחקה בקבוצת הכדורגל DBU יוטלנד.
קריירה

לאחר שנשרה מהתיכון עברה יחד עם אחותה לקופנהגן, שם החלה לעסוק בתחום הדוגמנות ובתחום היזמות בנושא הלבנת שיניים. בד בבד אחותה המשיכה בקריירת השירה והמשחק שפיתחה עוד ברינגקובינג. ב-23 בפברואר 2023 החליפה את אחותה ההריונית בתפקיד בהצגה "שיער" בתיאטרון מקומי. זו הייתה הופעת הבכורה שלה כשחקנית.
ב-25 בינואר 2024 הוכרזה סאבה כאחת המשתתפות בקדם הדני לאירוויזיון 2024, Dansk Melodi Grand Prix 2024, עם השיר "Sand". הוא נערך ב-17 בפברואר, שבו דורגה במקום הראשון ונבחרה לייצג את דנמרק בתחרות הבין-לאומית הקרובה.
ב-9 במאי עלתה סאבה על בימת חצי הגמר השני של אירוויזיון 2024 וביצעה את שירה "Sand". היא נכשלה בניסיונה להעפיל לגמר שהתקיים ב-11 במאי. לאחר התחרות התברר כי מיקומה בחצי הגמר היה 12 עם 36 נקודות.
חיים אישיים

בשנת 2018 אובחנה סאבה כבעלת הפרעה דו-קוטבית מסוג I. עד 2020 אושפזה בבית חולים מספר פעמים. היא סיפרה על כך בסרט תיעודי בשם Min sindssyge tvilling שהופק על ידי DR.
בין השנים 2020–2023 ניהלה מערכת יחסים חד-מינית עם ליירקה-מריה שמידט.